Deniss Grebeškovs

Deniss Grebeškovs (; dzimis 1983. gada 11. oktobrī) ir bijušais krievu hokejists, aizsargs, Krievijas izlases dalībnieks. Karjeras laikā aizvadījis 234 spēles Nacionālajā hokeja līgā, kā arī 318 spēles Krievijas Superlīgā un Kontinentālajā hokeja līgā, trīs reizes kļuvis par Krievijas čempionu. Izlases sastāvā kļuvis par divkārtēju pasaules čempionu.

 Spēlētāja karjera 
Savas spēlētāja gaitas Deniss uzsāka dzimtajā Jaroslavļā. 1999. gadā Grebeškovs pirmo sezonu spēlēja Jaroslavļas "Lokomotiv" otrajā sastāvā, kas tolaik spēlēja Krievijas Pirmajā līgā. 2001.—02. sezonā Deniss debitēja arī Krievijas Superlīgā. Pēc sezonas beigām NHL draftā Grebeškovu jau pirmajā kārtā izvēlējās Losandželosas "Kings", taču Deniss vēl gadu palika Krievijā, spēlējot "Lokomotiv" rindās. Gan 2002., gan 2003. gadā Grebeškovs kļuva par Krievijas čempionu hokejā.

2003.—04. gada sezonā, kas bija Denisa pirmā sezona Ziemeļamerikā, "Kings" rindās viņš aizvadīja vien četras spēles, pārējo laiku pavadot Amerikas hokeja līgā. 2004.—05. sezonas NHL lokauta laikā Grebeškovs turpināja spēlēt AHL. Arī 2005.—06. sezonā Denisam neizdevās izcīnīt vietu Losandželosas kluba pamatsastāvā, taču tad viņš tika aizmainīts uz Ņujorkas "Islanders" vienību, kuras sastāvā Deniss aizvadīja 21 spēli. Jaunu līgumu ar klubu viņš nenoslēdza, 2006.—07. sezonu aizvadot Jaroslavļā. Tiesības uz Grebeškovu NHL maiņas ceļā nonāca Edmontonas "Oilers" rokās, un 2007. gada vasarā Deniss atgriezās Ziemeļamerikā. "Oilers" rindās Deniss spēlēja līdz pat 2009.—10. gada NHL sezonas otrajai pusei, kad martā viņš tika aizmainīts uz Našvilas "Predators" vienību. 

2010. gada vasarā Grebeškovs atgriezās Eiropā, noslēdzot divu gadu līgumu ar Sanktpēterburgas SKA. 2012.—13. gada sezonu Grebeškova vēl uzsāka SKA rindās, taču drīz vien nonāca Hantimansijskas "Jugra" sastāvā. 2013. gada 18. jūlijā aizsargs noslēdza viena gada līgumu ar Edmontonas "Oilers", tādējādi pēc trīs sezonu pārtraukuma atgriežoties NHL. Sezonas gaitā gan "Oilers" rindās Grebeškovs aizvadīja vien septiņas spēles, atlikušo sezonas daļu pavadot tās AHL fārmklubā Oklahomsitijas "Barons". 2014. gada maijā noslēdza viena gada līgumu ar Podoļskas "Vitjaz", pēc sezonas beigām noslēdzot spēlētāja karjeru.

Krievijas izlases rindās spēlējis 2007., 2008., 2009. un 2010. gada Pasaules čempionātos, 2008. un 2009. gadā palīdzot izlasei izcīnīt čempiones titulu. Deniss piedalījies arī 2010. gada olimpisko spēļu turnīrā.

 Spēlētāja statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     2001—02 Jaroslavļas "Lokomotiv" Krievija 27 1 2 3 10 — — — — — 2002—03 Jaroslavļas "Lokomotiv" Krievija 48 0 7 7 26 10 0 1 1 2 2003—04 Losandželosas "Kings" NHL 4 0 1 1 0 — — — — — 2003—04 Mančestras "Monarchs" AHL 43 2 7 9 34 6 0 1 1 6 2004—05 Mančestras "Monarchs" AHL 75 5 44 49 87 6 0 4 4 2 2005—06 Losandželosas "Kings" NHL 8 0 2 2 12 — — — — — 2005—06 Mančestras "Monarchs" AHL 48 2 25 27 59 — — — — — 2005—06 Ņujorkas "Islanders" NHL 21 0 3 3 8 — — — — — 2005—06 Bridžportas "Sound Tigers" AHL — — — — — 7 1 1 2 8 2006—07 Jaroslavļas "Lokomotiv" Krievija 47 8 8 16 79 7 0 2 2 6 2007—08 Edmontonas "Oilers" NHL 71 3 15 18 22 — — — — — 2008—09 Edmontonas "Oilers" NHL 72 7 32 39 38 — — — — — 2009—10 Edmontonas "Oilers" NHL 47 6 13 19 26 — — — — — 2009—10 Našvilas "Predators" NHL 4 1 1 2 6 2 0 2 2 0 2010—11 Sanktpēterburgas SKA KHL 54 8 9 17 44 11 0 5 5 12 2011—12 Sanktpēterburgas SKA KHL 46 0 8 8 51 6 0 2 2 2 2012—13 Sanktpēterburgas SKA KHL 14 0 1 1 8 — — — — — 2012—13 Hantimansijskas "Jugra" KHL 30 0 8 8 14 — — — — — 2013—14 Edmontonas "Oilers" NHL 7 0 1 1 2 — — — — — 2013—14 Oklahomsitijas "Barons" AHL 39 2 7 9 20 — — — — — 2014—15 Podoļskas "Vitjaz" KHL 52 1 10 11 28 — — — — — NHL kopā 234 17 68 85 114 2 0 2 2 0

 Izlases statistika 
 Gads  Izlase  Turnīrs           2001 Krievija PČ U18 6 1 3 4 0 2001 Krievija PČ U20 7 2 1 3 0 2002 Krievija PČ U20 7 1 2 3 0 2003 Krievija PČ U20 6 0 2 2 6 2007 Krievija PČ 9 1 2 3 0 2008 Krievija PČ 9 0 6 6 2 2009 Krievija PČ 9 0 2 2 2 2010 Krievija OS 4 0 1 1 2 2010 Krievija PČ 9 1 0 1 0 2011 Krievija PČ 2 0 0 0 0

 Atsauces 

 Ārējās saites 



Kategorija:1983. gadā dzimušie
Kategorija:Krievijas hokejisti
Kategorija:Jaroslavļas "Lokomotiv" spēlētāji
Kategorija:Losandželosas "Kings" spēlētāji
Kategorija:Ņujorkas "Islanders" spēlētāji
Kategorija:Edmontonas "Oilers" spēlētāji
Kategorija:Našvilas "Predators" spēlētāji
Kategorija:Sanktpēterburgas SKA spēlētāji
Kategorija:Hantimansijskas "Jugra" spēlētāji
Kategorija:Podoļskas "Vitjaz" spēlētāji
Kategorija:Hokejisti 2010. gada ziemas olimpiskajās spēlēs
Kategorija:Kontinentālās hokeja līgas Zvaigžņu spēles dalībnieki
Kategorija:NHL drafta pirmās kārtas izvēles
Kategorija:Jaroslavļā dzimušie